ᱦᱚᱞᱫᱤᱵᱟᱲᱤ ᱨᱮᱞᱣᱮ ᱥᱴᱮᱥᱚᱱ

ᱦᱚᱞᱫᱤᱵᱟᱲᱤ ᱡᱮᱡᱟᱹᱛᱤᱭᱟᱹᱨᱤ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱩᱪ ᱵᱤᱦᱟᱨ ᱦᱚᱱᱚᱛ ᱨᱮ ᱦᱚᱞᱫᱤᱵᱟᱲᱤ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱥᱤᱧᱚᱛ-ᱵᱟᱝᱞᱟᱫᱮᱥ ᱥᱤᱢᱟᱹ ᱨᱮ ᱢᱮᱱᱟᱜ ᱢᱤᱫ ᱠᱟᱹᱢᱤ ᱨᱮᱞᱣᱮ ᱯᱟᱨᱥᱟᱞ ᱴᱷᱟᱶ ᱠᱟᱱᱟ ᱾ ᱱᱤᱭᱩ ᱡᱚᱞᱯᱟᱭᱜᱩᱲᱤ-ᱰᱷᱟᱠᱟ ᱠᱟᱱᱴᱚᱱᱢᱮᱱᱴ-ᱱᱤᱭᱩ ᱡᱚᱞᱯᱟᱭᱜᱩᱲᱤ ᱢᱤᱛᱟᱞᱤ ᱮᱠᱥᱯᱨᱮᱥ ᱞᱮᱠᱟᱱ ᱞᱟᱹᱠᱛᱤᱭᱟᱱ ᱴᱨᱮᱱ ᱠᱚ ᱦᱚᱞᱫᱤᱵᱟᱲᱤ ᱟᱨ ᱠᱚᱞᱠᱟᱛᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱦᱚᱞᱫᱤᱵᱟᱲᱤ-ᱠᱚᱞᱠᱟᱛᱟ ᱯᱮᱭᱟ ᱦᱟᱯᱛᱟ ᱤᱱᱴᱟᱨᱥᱤᱴᱤ ᱮᱠᱥᱯᱨᱮᱥ, ᱥᱤᱭᱟᱞᱫᱟ-ᱦᱚᱞᱫᱤᱵᱟᱲᱤ-ᱥᱤᱭᱟᱞᱫᱟ ᱫᱟᱨᱡᱤᱞᱤᱝ ᱢᱮᱞ ᱦᱚᱞᱫᱤᱵᱟᱲᱤ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱮᱛᱚᱦᱚᱵ ᱟᱨ ᱢᱩᱪᱟᱹᱫᱚᱜᱼᱟ ᱾

ᱱᱟᱜᱟᱢ
ᱵᱨᱤᱴᱤᱥ ᱚᱠᱛᱚ ᱨᱮ ᱵᱮᱝᱜᱚᱞ ᱨᱮᱱᱟᱜ ᱮᱛᱚᱢ ᱴᱷᱟᱶ ᱠᱷᱚᱱ ᱠᱚᱧᱮ ᱵᱮᱝᱜᱚᱞ ᱫᱷᱟᱹᱨᱤᱡ ᱡᱚᱛᱚ ᱡᱚᱲᱟᱣ ᱵᱮᱝᱜᱚᱞ ᱨᱮᱱᱟᱜ ᱥᱟᱢᱟᱝ ᱴᱷᱟᱶ ᱠᱷᱚᱱ ᱦᱩᱭᱩᱜ ᱠᱟᱱ ᱛᱟᱦᱮᱸᱫ ᱾ ᱑᱘᱗᱘ ᱥᱟᱞ ᱠᱷᱚᱱ ᱠᱚᱞᱠᱟᱛᱟ, ᱡᱟᱦᱟᱸ ᱫᱚ ᱛᱟᱭᱚᱢ ᱛᱮ ᱠᱟᱞᱠᱟᱛᱟ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱱᱟ, ᱨᱮᱞᱣᱮ ᱰᱟᱦᱟᱨ ᱫᱚ ᱵᱟᱨᱭᱟ ᱪᱟᱪᱞᱟᱣ ᱨᱮ ᱛᱟᱦᱮᱸ ᱠᱟᱱᱟ ᱾ ᱯᱩᱭᱞᱩ ᱞᱟᱯ ᱫᱚ ᱠᱚᱞᱠᱟᱛᱟ ᱥᱴᱮᱥᱚᱱ (ᱛᱟᱭᱚᱢ ᱛᱮ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱫᱚ ᱥᱤᱭᱟᱞᱫᱟ) ᱠᱷᱚᱱ ᱯᱚᱫᱽᱢᱟ ᱜᱟᱰᱟ ᱨᱮᱱᱟᱜ ᱮᱛᱚᱢ ᱫᱷᱟᱨᱮ ᱨᱮ ᱢᱮᱱᱟᱜ ᱫᱟᱢᱩᱠᱫᱮᱦ ᱜᱟᱰᱟ ᱫᱷᱟᱹᱨᱤᱡ ᱑᱘᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱤᱥᱴᱟᱨ ᱵᱮᱝᱜᱚᱞ ᱥᱴᱮᱴ ᱨᱮᱞᱣᱮ ᱨᱮ ᱛᱟᱦᱮᱸ ᱠᱟᱱᱟ, ᱚᱱᱟ ᱛᱟᱭᱚᱢ ᱢᱤᱫ ᱰᱷᱚᱝᱜᱟ ᱨᱮ ᱜᱟᱰᱟ ᱯᱟᱨᱚᱢ ᱟᱨ ᱥᱮᱱᱚᱜ ᱨᱮᱱᱟᱜ ᱫᱚᱥᱟᱨ ᱞᱟᱯ ᱛᱟᱦᱮᱸ ᱠᱟᱱᱟ ᱾ ᱠᱚᱧᱮ ᱵᱮᱝᱜᱚᱞ ᱨᱮᱞᱣᱮ ᱨᱮᱱᱟᱜ ᱓᱓᱖ ᱠᱤᱞᱚᱢᱤᱴᱚᱨ ᱫᱷᱟᱹᱨᱤᱡ ᱢᱤᱴᱚᱨ-ᱜᱮᱡᱽ ᱞᱟᱭᱤᱱ ᱯᱚᱫᱽᱢᱟ ᱨᱮᱱᱟᱜ ᱠᱚᱧᱮ ᱯᱟᱦᱴᱟ ᱨᱮ ᱢᱮᱱᱟᱜ ᱥᱟᱨᱟᱜᱷᱟᱴ ᱠᱷᱚᱱ ᱥᱤᱞᱤᱜᱩᱲᱤ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

ᱯᱚᱫᱽᱢᱟ ᱨᱮ ᱑.᱘ ᱠᱤᱞᱚᱢᱤᱴᱟᱨ ᱡᱤᱞᱤᱧ ᱦᱟᱨᱰᱤᱝ ᱵᱨᱤᱡᱽ ᱫᱚ ᱑᱙᱑᱒ ᱥᱟᱞ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱑᱙᱒᱖ ᱥᱟᱞ ᱨᱮ ᱯᱚᱞ ᱨᱮᱱᱟᱜ ᱠᱚᱧᱮ ᱨᱮ ᱢᱤᱴᱚᱨ-ᱜᱮᱡᱽ ᱥᱮᱠᱥᱚᱱ ᱫᱚ ᱵᱨᱚᱰ-ᱜᱮᱡᱽ ᱨᱮ ᱵᱚᱫᱚᱞ ᱮᱱᱟ ᱟᱨ ᱚᱱᱟ ᱞᱮᱠᱟᱛᱮ ᱠᱚᱞᱠᱟᱛᱟ-ᱥᱤᱞᱤᱜᱩᱲᱤ ᱦᱚᱨ ᱰᱟᱦᱟᱨ ᱵᱨᱚᱰ-ᱜᱮᱡᱽ ᱵᱮᱱᱟᱣ ᱮᱱᱟ ᱾ ᱰᱟᱦᱟᱨ ᱫᱚ ᱱᱚᱝᱠᱟ ᱛᱟᱦᱮᱸ ᱠᱟᱱᱟ: ᱥᱤᱭᱟᱞᱫᱟ-ᱨᱟᱱᱟᱜᱷᱟᱴ-ᱵᱷᱮᱨᱟᱢᱟᱨᱟ-ᱦᱟᱨᱰᱤᱝ ᱵᱨᱤᱡᱽ-ᱤᱥᱵᱚᱨᱰᱤ-ᱥᱟᱱᱛᱷᱟᱨ-ᱦᱤᱞᱤ-ᱯᱚᱨᱵᱚᱛᱤᱯᱩᱨ-ᱱᱤᱞᱯᱷᱟᱢᱟᱨᱤ-ᱦᱚᱞᱫᱤᱵᱟᱲᱤ-ᱡᱚᱞᱯᱟᱭᱜᱩᱲᱤ-ᱥᱤᱞᱤᱜᱩᱲᱤ ᱾

ᱵᱷᱟᱨᱚᱛ ᱵᱷᱮᱜᱟᱨ ᱠᱟᱛᱮ ᱱᱚᱣᱟ ᱦᱚᱨ ᱰᱟᱦᱟᱨ ᱫᱚ ᱯᱮ ᱴᱷᱮᱱ ᱦᱟᱹᱴᱤᱧ ᱮᱱᱟ ᱾ ᱑᱙᱖᱕ ᱥᱟᱞ ᱨᱮ ᱥᱤᱧᱚᱛ-ᱯᱟᱠᱤᱥᱛᱟᱱ ᱞᱟᱹᱲᱦᱟᱹᱭ ᱛᱟᱭᱚᱢ ᱱᱚᱣᱟ ᱰᱟᱦᱟᱨ ᱫᱚ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱚᱸᱫᱽ ᱞᱮᱱᱟ ᱛᱟᱦᱮᱸᱫ ᱾

ᱥᱤᱞᱤᱜᱩᱲᱤ-ᱦᱚᱞᱫᱤᱵᱟᱲᱤ, ᱦᱟᱨᱰᱤᱝ ᱵᱨᱤᱡᱽ ᱞᱮᱠᱟᱛᱮ ᱢᱩᱬᱩᱛ ᱵᱨᱚᱰᱜᱮᱡᱽ ᱫᱚ ᱠᱚᱞᱠᱟᱛᱟ-ᱥᱤᱞᱤᱜᱩᱲᱤ ᱴᱨᱮᱠ ᱨᱮᱱᱟᱜ ᱢᱤᱫ ᱴᱷᱟᱶ, ᱑᱙᱔᱗ ᱥᱟᱞ ᱨᱮ ᱴᱨᱟᱸᱠ ᱰᱟᱦᱟᱨ ᱠᱷᱚᱱ ᱵᱷᱮᱜᱟᱨ ᱮᱱᱟ ᱾ ᱚᱱᱠᱟᱛᱮ ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱮᱴᱟᱜ ᱡᱚᱛᱚ ᱴᱨᱮᱠ ᱢᱤᱴᱚᱨ ᱜᱮᱡᱽ ᱛᱟᱦᱮᱸ ᱠᱟᱱᱟ, ᱚᱱᱟᱛᱮ ᱱᱚᱣᱟ ᱫᱚ ᱵᱨᱚᱰ ᱜᱮᱡᱽ ᱠᱷᱚᱱ ᱢᱤᱴᱚᱨ ᱜᱮᱡᱽ ᱨᱮ ᱵᱚᱫᱚᱞ ᱞᱮᱱᱟ ᱛᱟᱦᱮᱸᱫ ᱾ ᱔᱐ ᱥᱮᱨᱢᱟ ᱨᱮᱱᱟᱜ ᱢᱩᱪᱟᱹᱫ ᱨᱮ ᱡᱚᱠᱷᱚᱱ ᱱᱤᱭᱩ ᱡᱚᱞᱯᱟᱭᱜᱩᱲᱤ ᱨᱮᱞᱣᱮ ᱥᱴᱮᱥᱚᱱ ᱵᱮᱱᱟᱣ ᱞᱮᱱᱟ, ᱚᱱᱟ ᱞᱟᱭᱤᱱ ᱱᱤᱭᱩ ᱡᱚᱞᱯᱟᱭᱜᱩᱲᱤ ᱫᱷᱟᱹᱨᱤᱡ ᱛᱮ ᱵᱟᱲᱦᱟᱣ ᱮᱱᱟ ᱾ ᱡᱚᱠᱷᱚᱱ ᱱᱚᱣᱟ ᱴᱚᱴᱷᱟ ᱨᱮ ᱵᱨᱚᱰ-ᱜᱮᱡᱽ ᱞᱟᱭᱤᱱ ᱠᱚ ᱵᱟᱹᱭᱥᱟᱹᱣ ᱮᱱᱟ, ᱱᱚᱣᱟ ᱫᱚ ᱵᱨᱚᱰ-ᱜᱮᱡᱽ ᱛᱮ ᱵᱚᱫᱚᱞ ᱞᱮᱱᱟ ᱟᱨ ᱱᱤᱛᱚᱜ ᱱᱚᱣᱟ ᱫᱚ ᱦᱚᱞᱫᱤᱵᱟᱲᱤ-ᱱᱤᱭᱩ ᱡᱚᱞᱯᱟᱭᱜᱩᱲᱤ ᱞᱟᱭᱤᱱ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾

ᱦᱚᱞᱫᱤᱵᱟᱲᱤ–ᱪᱤᱞᱟᱦᱟᱴᱤ
ᱦᱟᱞᱫᱤᱵᱟᱲᱤ-ᱪᱤᱞᱟᱦᱟᱴᱤ ᱥᱮᱠᱥᱚᱱ ᱨᱮ ᱟᱨᱦᱚᱸ ᱠᱟᱹᱢᱤ ᱮᱦᱚᱵ ᱞᱟᱹᱜᱤᱫ ᱮᱱᱮᱢ ᱢᱮᱱᱟᱜᱼᱟ ᱾ ᱵᱟᱝᱞᱟᱫᱮᱥ ᱨᱮᱞᱣᱮ ᱫᱚ ᱪᱤᱞᱦᱟᱴᱤ ᱠᱷᱚᱱ ᱗.᱕ ᱠᱤᱞᱚᱢᱤᱴᱚᱨ ᱱᱟᱣᱟ ᱨᱮᱞ ᱯᱟᱴᱨᱤ ᱵᱮᱱᱟᱣ ᱞᱟᱹᱜᱤᱫ ᱛᱮ ᱥᱤᱢᱟᱹ ᱫᱷᱟᱹᱨᱤᱡ ᱥᱮᱴᱮᱨᱚᱜ ᱞᱟᱹᱜᱤᱫ ᱛᱟᱦᱮᱸ ᱠᱟᱱᱟ ᱾ ᱡᱚᱠᱷᱚᱱ ᱥᱤᱧᱚᱛᱤᱭᱟᱹ ᱟᱹᱭᱫᱟᱹᱨᱤ ᱠᱚ ᱟᱠᱚᱣᱟᱜ ᱥᱤᱢᱟᱹ ᱠᱷᱚᱱ ᱦᱚᱞᱫᱤᱵᱟᱲᱤ ᱨᱮᱞᱣᱮ ᱥᱴᱮᱥᱚᱱ ᱫᱷᱟᱹᱨᱤᱡ ᱔.᱕ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱯᱟᱴᱨᱤ ᱠᱚ ᱵᱮᱱᱟᱣ ᱞᱮᱫᱟ ᱾

 ᱥᱟᱹᱠᱷᱭᱟᱹᱛ 

ᱵᱟᱦᱨᱮ ᱡᱚᱱᱚᱲ
 ᱦᱚᱞᱫᱤᱵᱟᱲᱤ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱮᱛᱚᱦᱚᱵ

ᱛᱷᱚᱠ:ᱟᱞᱤᱯᱩᱨᱫᱩᱣᱟᱨ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱠᱩᱪ ᱵᱤᱦᱟᱨ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ